               COMISIA EUROPEANĂ
            Bruxelles, 11.2.2021
            COM(2021) 68 final
            2021/0036(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul consultărilor cu Regatul Unit în vederea convenirii unor capturi totale admisibile pentru 2021 și pentru anumite stocuri de pești de adâncime pentru 2021 și 2022

               EXPUNERE DE MOTIVE

               1.Obiectul propunerii

               Prezenta propunere se referă la o decizie de stabilire a poziției care urmează să fie adoptată în numele Uniunii în cadrul consultărilor cu Regatul Unit în vederea stabilirii capturilor totale admisibile (TAC) pentru anul 2021 și pentru anumite stocuri de pești de adâncime pentru anii 2021-2022.

               2.Contextul propunerii

               Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „Acordul TCA”)
                  1
                a intrat în vigoare cu titlu provizoriu la 1 ianuarie 2021
                  2
               .

               Uniunea și Regatul Unit (denumite în continuare „părțile”) au convenit să coopereze pentru a se asigura că activitățile de pescuit din stocurile comune aflate în apele lor sunt sustenabile din punct de vedere al mediului pe termen lung și contribuie la obținerea de beneficii economice și sociale, respectând totodată pe deplin drepturile și obligațiile statelor de coastă independente, astfel cum sunt exercitate de părți.

               Ambele părți au obiectivul comun de a exploata stocurile comune la rate menite să mențină și să refacă progresiv populațiile de specii recoltate peste nivelurile de biomasă care pot produce captura maximă durabilă.

               În conformitate cu articolul FISH.6 din TCA, părțile trebuie să organizeze consultări pentru a conveni asupra TAC-urilor pentru anul următor.

               Prin urmare, Comisia se va angaja, în numele Uniunii, în consultări cu Regatul Unit cu privire la stabilirea posibilităților de pescuit pentru stocurile comune pentru 2021 și pentru perioada 2021-2022 pentru anumite stocuri de pești de adâncime.

               Regulamentul (UE) nr. 1380/2013 al Parlamentului European și al Consiliului
                  3
                prevede că Uniunea trebuie să garanteze faptul că activitățile de pescuit și de acvacultură sunt sustenabile pe termen lung din punct de vedere al mediului și sunt gestionate într-un mod coerent cu obiectivul realizării de beneficii economice, sociale și în materie de ocupare a forței de muncă și cu obiectivul aducerii unei contribuții la securitatea aprovizionării cu alimente. De asemenea, regulamentul prevede că Uniunea trebuie să aplice o abordare precaută a gestionării pescuitului și trebuie să aibă ca obiectiv garantarea faptului că exploatarea resurselor biologice marine vii duce la refacerea și menținerea populațiilor de specii recoltate peste nivelurile care permit obținerea unei capturi maxime durabile.

               Regulamentul prevede, de asemenea, că Uniunea trebuie să ia măsuri de gestionare și de conservare pe baza celor mai bune avize științifice disponibile, să sprijine dezvoltarea cunoștințelor științifice și a elaborării de avize științifice, să elimine treptat aruncarea capturilor înapoi în mare și să promoveze metode de pescuit care contribuie la un pescuit mai selectiv și la evitarea și reducerea, în măsura posibilului, a capturilor nedorite, precum și la utilizarea unor metode de pescuit cu impact redus asupra ecosistemului marin și a resurselor piscicole.

               În plus, articolul 28 din Regulamentul (UE) nr. 1380/2013 prevede în mod expres că obiectivele și principiile respective trebuie să fie aplicate de Uniune în cadrul relațiilor sale externe în domeniul pescuitului. În conformitate cu articolul 33, Uniunea depune, de asemenea, toate eforturile pentru a ajunge la un regim comun pentru pescuitul stocurilor comune, pentru a face posibilă gestionarea durabilă.

               Pe baza abordării din documentul neoficial al Comisiei transmis Consiliului la 7 ianuarie 2021 (doc. 5031/21) și a documentului neoficial revizuit, cu clarificări suplimentare cu privire la proces, transmis Consiliului la 14 ianuarie 2021 (documentul 5031/1/21 REV 1) și ținând seama de orientările Consiliului, astfel cum figurează în documentul 5543/21 din 26 ianuarie 2021, este oportun să se stabilească poziția care urmează să fie adoptată în numele Uniunii în cadrul consultărilor cu Regatul Unit pentru stabilirea TAC-urilor pentru stocurile comune pentru anul 2021 și pentru anumite stocuri de pești de adâncime pentru anii 2021-2022.

               Pe parcursul întregului proces de consultare, implicarea regulată și deplină a Consiliului trebuie asigurată în conjuncturi adecvate, prin intermediul unei coordonări și cooperări extinse între Consiliu și Comisie pe parcursul acestui proces. Comisia va solicita aprobarea poziției Uniunii în cooperare cu Consiliul la nivelul corespunzător, inclusiv orientări înainte de încheierea consultărilor cu Regatul Unit. Serviciile Comisiei vor discuta cu Grupul de lucru pentru pescuit în timp util înainte de fiecare rundă de consultări, inclusiv prin prezentarea căii de urmat pentru următoarea rundă, și îi vor prezenta rapoarte după fiecare rundă de consultări. Delegații statelor membre vor fi invitați să participe în calitate de membri ai delegației UE. Se va asigura coordonarea la fața locului.

               3.Poziția care urmează să fie adoptată în numele Uniunii

               Poziția care urmează să fie adoptată în numele Uniunii în cadrul reuniunilor pentru consultări cu Regatul Unit în vederea stabilirii TAC-urilor pentru stocurile comune pentru 2021 și pentru anumite stocuri de pești de adâncime pentru 2021 și 2022.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Este oportun să se stabilească poziția care urmează să fie adoptată în numele Uniunii cu privire la acordurile dintre părți care pun în aplicare TAC privind posibilitățile de pescuit în cadrul juridic aplicabil al UE.

               4.1.2.Aplicarea la cazul în discuție

               În așteptarea ratificării și intrării în vigoare a Acordului comercial și de cooperare dintre UE și Regatul Unit (denumit în continuare „TCA”), TCA se aplică cu titlu provizoriu de la 1 ianuarie 2021. În conformitate cu TCA, Uniunea trebuie să se consulte cu Regatul Unit cu privire la gestionarea în comun a resurselor biologice marine comune pentru 2021, în special a stocurilor comune de pește. O astfel de obligație este conformă cu articolul 63 din Convenția Națiunilor Unite asupra dreptului mării (UNCLOS).

               Consultările dintre Uniune și Regatul Unit urmează să aibă loc, întrucât părțile trebuie să ajungă la un acord în temeiul articolului FISH.6 alineatul (2), al articolului FISH.6 alineatul (4) literele (a)-(d) și al articolului FISH.6 alineatul (6) din TCA privind posibilitățile de pescuit și condițiile legate în mod intrinsec pentru anul calendaristic 2021 și pentru perioada 2021-2022 pentru anumite stocuri de pești de adâncime, începând cu 1 ianuarie 2021.

               Deși Uniunea a stabilit posibilități de pescuit începând cu 1 ianuarie 2021, astfel cum au fost stabilite de Consiliu
                  4
               , acestea ar trebui să fie convenite cu Regatul Unit în temeiul articolului FISH.6 din TCA.

               Actele avute în vedere nu completează și nu modifică cadrul instituțional al TCA. Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul respectiv urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la stabilirea posibilităților de pescuit.

               Prin urmare, temeiul juridic material al deciziei propuse este articolul 43 alineatul (3) din TFUE. Regulamentul (UE) nr. 1380/2013 reprezintă temeiul juridic care stabilește principiile ce trebuie să se reflecte în această poziție.

               4.3.Concluzie

               Temeiul juridic al deciziei propuse trebuie să fie articolul 43 alineatul (3) din TFUE, coroborat cu articolul 218 alineatul (9) din TFUE.

               2021/0036 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul consultărilor cu Regatul Unit în vederea convenirii unor capturi totale admisibile pentru 2021 și pentru anumite stocuri de pești de adâncime pentru 2021 și 2022

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (3), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „TCA”)
                  5
                a fost semnat la 30 decembrie 2020 de către Uniune, acționând pe baza autorizării prin Decizia (UE) 2020/2252 a Consiliului
                  6
               , și se aplică cu titlu provizoriu de la 1 ianuarie 2021.

               (2)În conformitate cu articolul FISH.2 din TCA, Uniunea și Regatul Unit au convenit să coopereze pentru a se asigura că activitățile de pescuit din stocurile comune aflate în apele lor sunt sustenabile din punct de vedere al mediului pe termen lung și contribuie la obținerea de beneficii economice și sociale, respectând totodată pe deplin drepturile și obligațiile statelor de coastă independente, astfel cum sunt exercitate de părți. Ambele părți au obiectivul comun de a exploata stocurile comune la rate menite să mențină și să refacă progresiv populațiile de specii recoltate peste nivelurile de biomasă care pot produce captura maximă durabilă.

               (3)În conformitate cu TCA, Uniunea trebuie să se consulte cu Regatul Unit cu privire la gestionarea în comun a resurselor biologice marine comune, în special a stocurilor comune de pește.

               (4)În conformitate cu articolul FISH.6 din TCA, Uniunea și Regatul Unit urmează să organizeze consultări pentru a conveni asupra capturilor totale admisibile („TAC-urile”) pentru stocurile comune de pește pentru 2021 și pentru anumite stocuri de pești de adâncime pentru 2021 și 2022.

               (5)Consultările anuale referitoare la pescuit trebuie efectuate de Comisie pe baza pozițiilor Uniunii care urmează să fie stabilite de Consiliu în conformitate cu dispozițiile relevante din tratat.

               (6)Prin urmare, Comisia trebuie să se angajeze în consultări cu Regatul Unit în legătură cu stabilirea unor astfel de posibilități de pescuit. Implicarea regulată și deplină a Consiliului în acest proces trebuie asigurată printr-o coordonare și o cooperare extinsă între Consiliu și Comisie.

               (7)Parlamentul European trebuie să fie informat imediat și integral cu privire la toate etapele procedurii, astfel cum se prevede la articolul 218 alineatul (10) din TFUE, pentru a-i permite să își exercite pe deplin prerogativele în conformitate cu tratatele.

               (8)Obligația de consultare și de raportare trebuie să fie compatibilă cu competențele externe de reprezentare ale Comisiei și să asigure un rezultat rapid și în timp util al consultărilor. Metoda de lucru stabilită trebuie, de asemenea, să respecte dreptul de inițiativă al Comisiei.

               (9)Consiliului îi revine sarcina de a stabili poziția care urmează să fie adoptată în numele Uniunii în cadrul consultărilor cu Regatul Unit în vederea stabilirii TAC-urilor pentru stocurile comune pentru anul 2021 și pentru anumite stocuri de pești de adâncime pentru anii 2021-2022.

               (10)Articolul 2 alineatul (1) din Regulamentul (UE) nr. 1380/2013 al Parlamentului European și al Consiliului
                  7
                prevede că Uniunea trebuie să garanteze faptul că activitățile de pescuit și de acvacultură sunt sustenabile pe termen lung din punct de vedere al mediului și sunt gestionate într-un mod coerent cu obiectivul realizării de beneficii economice, sociale și în materie de ocupare a forței de muncă și cu obiectivul aducerii unei contribuții la securitatea aprovizionării cu alimente.

               (11)De asemenea, articolul 2 alineatul (2) din Regulamentul (UE) nr. 1380/2013 prevede că Uniunea trebuie să aplice o abordare precaută a gestionării pescuitului și trebuie să aibă ca obiectiv garantarea faptului că exploatarea resurselor biologice marine vii duce la refacerea și menținerea populațiilor de specii recoltate peste nivelurile care permit obținerea unei capturi maxime durabile. În plus, gestionarea pescuitului trebuie să fie coerentă cu realizarea unei stări ecologice bune în temeiul Directivei-cadru „Strategia pentru mediul marin” [articolul 2 alineatul (5) litera (j)]. Articolul 2 alineatul (5) prevede în continuare că Uniunea trebuie să sprijine dezvoltarea cunoștințelor științifice și a elaborării de avize științifice, să elimine treptat aruncarea capturilor înapoi în mare și să promoveze metode de pescuit care contribuie la un pescuit mai selectiv și la evitarea și reducerea, în măsura posibilului, a capturilor nedorite, precum și la utilizarea unor metode de pescuit cu impact redus asupra ecosistemului marin și a resurselor piscicole. Articolul 3 alineatul (3) din Regulamentul (UE) nr. 1380/2013 prevede că Uniunea trebuie să adopte măsuri de gestionare și conservare pe baza celor mai bune avize științifice disponibile. În plus, articolul 28 din Regulamentul (UE) nr. 1380/2013 prevede în mod expres că aceste obiective și principii trebuie să fie aplicate de Uniune în cadrul relațiilor sale externe în domeniul pescuitului, iar articolul 33 din Regulamentul (UE) nr. 1380/2013 prevede principiile și obiectivele gestionării stocurilor de interes comun pentru Uniune și pentru țările terțe, precum și acordurile privind schimbul și gestionarea în comun.

               (12)Deși Uniunea a stabilit posibilități de pescuit începând cu 1 ianuarie 2021
                  8
                în conformitate cu articolul FISH.7 din TCA, acestea trebuie să fie convenite cu Regatul Unit.

               (13)Este oportun să se stabilească poziția care urmează să fie adoptată în numele Uniunii în timpul consultărilor, întrucât rezultatul consultărilor trebuie să fie transpus în dreptul Uniunii,

                ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul consultărilor cu Regatul Unit cu privire la stabilirea posibilităților de pescuit pentru stocurile comune pentru 2021 și pentru perioada 2021-2022 pentru anumite stocuri de pești de adâncime este stabilită în anexele I și II.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        JO L 444, 31.12.2020, p. 14–1462.

                     (2)

                        Decizia (UE) 2020/2252 a Consiliului din 29 decembrie 2020 privind semnarea, în numele Uniunii, și aplicarea cu titlu provizoriu a Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, și a Acordului dintre Uniunea Europeană și Guvernul Regatului Unit al Marii Britanii și Irlandei de Nord privind procedurile de securitate pentru schimbul de informații clasificate și protecția acestora, JO L 444, 31.12.2020, p. 2-10.

                     (3)

                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

                     (4)

                        Regulamentul (UE) 2021/92 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia, JO L 31, 29.1.2021, p. 31-192.

                     (5)

                        JO L 444, 31.12.2020, p. 14–1462.

                     (6)

                        Decizia (UE) 2020/2252 a Consiliului din 29 decembrie 2020 privind semnarea, în numele Uniunii, și aplicarea cu titlu provizoriu a Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, și a Acordului dintre Uniunea Europeană și Guvernul Regatului Unit al Marii Britanii și Irlandei de Nord privind procedurile de securitate pentru schimbul de informații clasificate și protecția acestora, JO L 444, 31.12.2020, p. 2-10.

                     (7)

                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului, JO L 354, 28.12.2013, p. 22.

                     (8)

                        Regulamentul (UE) 2021/92 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia, JO L 31, 29.1.2021, p. 31-192.

    ---documentbreak---

               COMISIA EUROPEANĂ
            Bruxelles, 11.2.2021
            COM(2021) 68 final
            ANEXE
            la
            propunerea de decizie a Consiliului
            de stabilire a poziției care urmează să fie adoptată în numele Uniunii în cadrul consultărilor cu Regatul Unit în vederea stabilirii capturilor totale admisibile pentru anul 2021 și pentru anumite stocuri de pești de adâncime pentru anii 2021 și 2022

               ANEXA 1

               Poziția care urmează să fie adoptată în numele Uniunii în cadrul consultărilor cu Regatul Unit în vederea stabilirii capturilor totale admisibile (TAC-urile) pentru stocurile comune pentru anul 2021 și pentru anumite stocuri de pești de adâncime pentru anii 2021-2022

               1.Principii

               În cadrul consultărilor cu Regatul Unit, Uniunea trebuie:

               (a)să depună eforturi pentru a se asigura că TAC-urile convenite sunt conforme cu dreptul internațional și, în special, cu dispozițiile Convenției Națiunilor Unite („ONU”) din 1982 asupra dreptului mării, ale Acordului ONU din 1995 în legătură cu conservarea și gestionarea populațiilor transzonale și a stocurilor de pești mari migratori;

               (b)să încerce să se asigure că angajamentele internaționale ale Uniunii sunt respectate;

               (c)să urmărească coerența și crearea de sinergii cu politica aplicată de Uniune ca parte a relațiilor sale bilaterale cu țările terțe în domeniul pescuitului, și să asigure coerența cu celelalte politici ale sale, în special cu cele din domeniile relațiilor externe, ocupării forței de muncă, mediului, comerțului, dezvoltării, cercetării și inovării;

               (d)să urmărească stabilirea în comun a capturilor totale admisibile în conformitate cu obiectivul central de conservare al politicii comune în domeniul pescuitului, cu captura maximă durabilă (MSY) și cu planurile multianuale aplicabile;

               (e)să încerce să se alinieze la concluziile Consiliului din 19 martie 2012 referitoare la Comunicarea Comisiei privind dimensiunea externă a politicii comune în domeniul pescuitului
                  1
               ;

               (f)să urmărească coerența cu comunicarea Comisiei: Către un pescuit mai sustenabil în UE: situația actuală și orientări pentru 2021 (COM/2020/248 final)
                  2
               ;

               (g)să urmărească să asigure condiții de concurență echitabile pentru flota Uniunii, pe baza acelorași principii și standarde ca cele aplicabile în temeiul dreptului Uniunii, și să promoveze punerea în aplicare uniformă a acelor principii și standarde;

               (h)să încerce să stabilească calendare pentru consultările anuale privind posibilitățile de pescuit în 2021.

               2.Orientări

               Uniunea depune eforturi, după caz, pentru a ajunge la un acord cu Regatul Unit în ceea ce privește posibilitățile de pescuit (TAC-uri și măsurile legate în mod intrinsec de acestea) pentru 2021 și pentru 2021 și 2022 pentru anumite stocuri de pești de adâncime, pe baza următoarei abordări.

               Atunci când este necesar, Uniunea va lua în considerare modul în care, pentru cazuri sau chestiuni individuale, ar putea fi necesară elaborarea unei abordări specifice, obținându-se totodată rezultate care contribuie la obiectivul general de gestionare durabilă a pescuitului și a resurselor biologice marine, în concordanță cu obiectivele PCP. În acest sens, Comisia va colabora îndeaproape cu Consiliul pe parcursul consultărilor pentru dezvoltarea în continuare a abordării, care contribuie la obiectivele PCP și care vizează un pescuit durabil în cele trei dimensiuni ale sale (de mediu, economică și socială), după principiile următoare:

               (a)va încerca să stabilească TAC-uri pe baza celor mai bune avize științifice disponibile, care ar permite sau ar menține atingerea ratei de exploatare pentru captura maximă durabilă și, în cazul în care aceste avize nu sunt disponibile, în conformitate cu principiul abordării precaute a pescuitului;

               ·În ceea ce privește TAC-urile pentru heringul din vestul Canalului Mânecii, cambula de Baltică și limba-de-mare din vestul Scoției, codul saithe din apele occidentale, nu s-a primit niciun aviz științific din partea Consiliului Internațional pentru Explorarea Apelor Maritime (ICES). Prin urmare, Uniunea trebuie să încerce să reporteze TAC din 2020, deoarece nu s-a identificat niciun risc de supraexploatare.

               ·În ceea ce privește TAC pentru limbă-roșie și cambulă cenușie, de calcan și de calcan-neted, de uvă și de langustină, zona vizată de avizul ICES nu corespunde zonei de gestionare. Unele TAC-uri sunt alcătuite din mai multe specii, în timp ce alte avize evaluează stocuri diferite din aceeași specie care fac obiectul unei singure TAC. Pentru aceste TAC-uri, Uniunea trebuie să utilizeze o combinație de cele mai bune avize disponibile, inclusiv atunci când avizele combină MSY și avize de precauție, la fel ca în anii precedenți.

               (b)va încerca să stabilească niveluri TAC în conformitate cu obiectivul MSY al PCP și cu planurile multianuale aplicabile pentru 27 de TAC-uri, cu o evaluare a MSY și avize privind FMSY;

               ·În cazul în care planurile multianuale permit utilizarea intervalelor FMSY, astfel cum sunt furnizate de ICES, Uniunea trebuie să încerce să utilizeze aceste dispoziții, dacă sunt îndeplinite condițiile prevăzute în planurile multianuale, urmărind nivelul optim din perspectiva elementelor cantitative și calitative din aviz.

               ·Uniunea trebuie să încerce să ia în considerare dificultatea de a pescui toate stocurile dintr-o zonă de pescuit mixtă la nivelul MSY în același timp și, în special, atunci când este foarte dificil să se evite fenomenul speciilor de blocaj. Acesta este cazul următoarelor TAC-uri:

               ·Cod din Marea Celtică (aviz privind o TAC 0). Acest stoc este evaluat sub valoarea-limită pentru reproducere și nici pescuitul la nivelurile FMSY, nici capturile zero în 2021 nu ar contribui suficient la revenirea stocului peste valoarea-limită în 2022. Uniunea trebuie să urmărească crearea unei TAC pentru capturi accidentale la niveluri care să evite închiderea pescuitului din cauza unor specii de blocaj pentru alte specii, respectând în același timp necesitatea unei protecții sporite a acestui stoc vulnerabil. Merlanul din Marea Celtică este, de asemenea, sub valoarea-limită, dar pescuitul în partea inferioară a intervalului FMSY va readuce stocul la niveluri peste minim. Dată fiind necesitatea de a ține la un nivel redus presiunea exercitată de pescuit asupra acestor două stocuri, TAC pentru eglefin trebuie să fie stabilită la valori inferioare din intervalul de mortalitate prin pescuit legată de MSY, eventual printr-o reportare a TAC din 2020.

               ·Uniunea va încerca să însoțească nivelul TAC cu măsuri de remediere, astfel cum au fost elaborate în cadrul regionalizării și prezentate de statele membre sub formă de recomandări comune pentru punerea în aplicare în 2021.

               ·Ambele stocuri de hering care au primit avize de TAC 0 (7ghk – aviz MSY și 5b6b6aN – aviz de precauție) au fost menținute la niveluri scăzute de pescuit în trecut, pescuitul fiind limitat la nevoile de evaluare științifică. Uniunea trebuie să încerce să continue această abordare cu TAC-urile științifice/santinelă la niveluri care corespund anilor precedenți.

               (c)va încerca să ajungă la un acord bazat pe avizul care corespunde abordării precaute formulate în fișa de avize a ICES pentru 43 de TAC-uri cu avize de precauție;

               ·Avizele de precauție se emit în principal pentru stocurile capturate accidental (în cadrul planurilor multianuale). Există unele stocuri țintă (în cadrul planurilor multianuale) pentru care ICES nu a fost în măsură să furnizeze o evaluare MSY. Și aceste TAC-uri trebuie convenite pe baza avizelor de precauție.

               ·Un număr limitat de TAC-uri primesc avize de precauție multianuale (de exemplu, Caproidae, mihalț-de-mare în Marea Nordului și mihalț-de-mare în apele occidentale). Pentru aceste TAC-uri, obiectivul Uniunii este să urmărească stabilitatea TAC-urilor pentru anii respectivi. Având în vedere gradul foarte scăzut de utilizare în cadrul activităților de pescuit aferente, Uniunea ar putea conveni asupra unei TAC reduse (sub nivelul stabilit în avizul ICES) pentru trei TAC-uri pentru brosme (Marea Nordului, zonele 5/6/7 și zonele 1/2/14).

               ·Cod din vestul Scoției (aviz privind o TAC 0). Acest stoc se află într-o stare similară cu cea a stocului din Marea Celtică. În acest caz, se justifică o TAC pentru capturi accidentale pentru a se evita închiderea pescuitului din cauza speciilor de blocaj, în special în ceea ce privește eglefinul. Pentru a ține la un nivel redus presiunea exercitată de pescuit în cadrul activităților de pescuit, trebuie să se stabilească o TAC pentru eglefin în vestul Scoției (aviz MSY) în conformitate cu abordarea privind eglefinul în Marea Celtică, la valori inferioare din intervalul de mortalitate prin pescuit FMSY, eventual printr-o reportare.

               (d)va urmări coerența cu abordarea specifică a Uniunii, în special în ceea ce privește câinele de mare, argentina mare și stocul de anghilă europeană;

               (e)va solicita confirmarea și prelungirea listei de specii interzise, astfel cum a fost elaborată în timp și pe baza avizelor științifice, și anume interdicția generală privind pescuitul de rechini de adâncime;

               (f)va încerca să ajungă la un acord cu Regatul Unit cu privire la metoda și aplicarea ajustărilor aduse TAC-urilor convenite în urma aplicării excepțiilor (excepții de minimis și legate de rata de supraviețuire în cazul obligației de a debarca integral capturile). Trebuie să urmărească cel mai înalt nivel posibil de convergență a acestor excepții;

               (g)va încerca să ajungă la un acord privind continuarea abordării elaborate pentru conservarea bibanului-de-mare european din apele nordice, în special punerea în aplicare a măsurilor incluse în Regulamentul privind posibilitățile de pescuit pentru 2021, asigurându-se că presiunea globală a pescuitului se bazează în continuare pe avizele științifice emise de ICES;

               (h)va încerca să ajungă la un acord cu privire la alte măsuri, legate funcțional de TAC-urile adoptate în conformitate cu Regulamentul privind posibilitățile de pescuit și în limitele fixate de acesta, în special să asigure menținerea unor condiții speciale, astfel cum sunt prevăzute în notele de subsol la tabelele cu TAC-uri și flexibilitatea interzonală, astfel cum este prevăzută în posibilitățile de pescuit pentru 2020 și 2021;

               (i)va încerca să ajungă la un acord cu privire la flexibilitățile interanuale, în conformitate cu Regulamentul privind PCP, în special cu articolul 15 alineatul (9);

               (j)se va angaja, cu titlu de explorare, în discuții menite să faciliteze un acces care să permită continuarea durabilă a activității de pescuit pentru speciile care nu fac obiectul cotelor, fără a aduce atingere poziției UE care urmează să fie adoptată de Comisia pentru pescuit specializată, responsabilă în temeiul acordului să adopte astfel de măsuri;

               (k)se va angaja, cu titlu de explorare, în discuții privind transferurile de cote, în mod similar transferurilor de cote dintre UE și Norvegia, precum și privind posibilitățile de schimb de cote în cursul anului;

               (l)va susține măsurile de dezvoltare și promovare a utilizării instrumentelor (tehnologii, sisteme de schimb de informații, registre etc.), pentru a sprijini și a facilita punerea în aplicare a acordului și pentru a se asigura că acestea sunt compatibile cu cele dezvoltate în cadrul Uniunii pentru a atinge obiective similare;

               (m)va sprijini măsurile de sprijin menite să consolideze transparența, dialogul și cooperarea cu părțile interesate relevante cu privire la aspecte legate de punerea în aplicare a acordului.

               ANEXA 2

               Precizarea poziției care urmează să fie adoptată de Uniune în cadrul reuniunilor părților în cadrul consultărilor anuale privind TAC-urile

               Uniunea, ținând seama în special de abordarea stocurilor individuale, de măsurile legate funcțional de posibilitățile de pescuit sau de măsurile de gestionare care necesită o abordare specifică, urmărește să obțină rezultate care să contribuie la obiectivul general de gestionare durabilă a pescuitului și a resurselor biologice marine în concordanță cu obiectivele PCP și care să asigure un pescuit durabil în cele trei dimensiuni ale sale (de mediu, economică și socială). În acest sens, Comisia va colabora îndeaproape cu Consiliul în timpul consultărilor și va informa Parlamentul European în conformitate cu articolul 218 alineatele (9) și (10) din TFUE.

               Implicarea regulată și deplină a Consiliului pe parcursul întregului proces de negociere trebuie asigurată prin intermediul unei coordonări și cooperări extinse între Consiliu și Comisie în cursul acestui proces. Aceasta include reuniuni de coordonare la fața locului, prezentări, informări și discuții, implicarea deplină a delegațiilor naționale în consultări, inclusiv ca parte a delegației UE, precum și reuniuni tehnice, atunci când este necesar. În timpul negocierilor, Comisia ține seama de poziția delegațiilor naționale exprimată în cadrul acestui proces de coordonare.

               Cerința de consultare și raportare nu poate împiedica din punct de vedere procedural prerogativele de reprezentare externă ale Comisiei și nici nu poate risca să aibă un impact negativ asupra rezultatului consultărilor. Cerințele de cooperare menționate mai sus trebuie să respecte dreptul de inițiativă al Comisiei.

               În cursul consultărilor, poziția care urmează să fie exprimată în numele Uniunii ține seama de cele mai recente informații științifice și de alte informații relevante, în conformitate cu principiile și orientările stabilite în anexa I. Acest lucru trebuie să se reflecte în mod corespunzător în procesul-verbal scris care prezintă înțelegerile la care au ajuns părțile în urma consultărilor avute în temeiul articolului FISH.6 din TCA.

               În acest scop și pe baza informațiilor respective, Comisia transmite Consiliului, cu suficient timp înainte de semnarea procesului-verbal scris, elementele specifice propuse pentru poziția Uniunii, în vederea aprobării rezultatelor detaliate ale consultării.

               În cazul în care, în cadrul reuniunilor părților la acord, este imposibil să se ajungă la un acord cu privire la precizarea poziției privind TAC-urile definitive sau orice alte măsuri legate funcțional de posibilitățile de pescuit, inclusiv la fața locului, pentru ca poziția Uniunii, astfel cum figurează în anexa I, să țină seama de noile elemente, chestiunea este înaintată Consiliului sau grupurilor sale de pregătire.

                     (1)

                        7087/12 REV 1 ADD 1 COR 1.

                     (2)

                        Comunicare a Comisiei către Parlamentul European și Consiliu intitulată „Către un pescuit mai sustenabil în UE: situația actuală și orientări pentru 2021, 16.6.2020 COM(2020) 248 final, 16.6.2020.


               COMISIA EUROPEANĂ
            Bruxelles, 8.9.2021
            COM(2021) 537 final
            2021/0286(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește modificarea Acordului internațional din 1992 privind zahărul
            {SWD(2021) 235 final}

               EXPUNERE DE MOTIVE

               1.Obiectul propunerii

               Prezenta propunere se referă la o decizie de stabilire a poziției care urmează să fie adoptată în numele Uniunii în cadrul Consiliului Internațional al Zahărului („ISC”) în legătură cu votul special preconizat care urmează să se desfășoare în conformitate cu articolul 44 alineatul (1) din Acordul internațional privind zahărul („ISA” - International Sugar Agreement), cu scopul de a recomanda membrilor Organizației Internaționale a Zahărului („ISO”) să modifice ISA în conformitate cu rezultatul negocierilor pentru revizuirea sa parțială lansate în iulie 2019.

               2.Contextul propunerii

               2.1.Acordul internațional din 1992 privind zahărul

               ISA din 1992 urmărește să asigure o cooperare internațională sporită privind chestiunile referitoare la zahăr și aspectele conexe la nivel mondial, să ofere un forum pentru consultări interguvernamentale pe tema zahărului și a mijloacelor de îmbunătățire a economiei mondiale a zahărului, să faciliteze comerțul prin colectarea și furnizarea de informații cu privire la piața mondială a zahărului și a altor îndulcitori și să încurajeze creșterea cererii de zahăr, în special în ceea ce privește utilizările netradiționale.

               ISA a intrat în vigoare la 1 ianuarie 1993.

               Uniunea este parte la ISA
                  1
               . ISA a fost încheiat prin Decizia 92/580/CEE a Consiliului și a intrat în vigoare la 1 ianuarie 1993. Acordul a fost încheiat pentru o perioadă de trei ani, până la 31 decembrie 1995, și de atunci a fost prelungit în mod regulat pentru perioade suplimentare de câte doi ani, astfel cum se prevede la articolul 45. ISA a fost prelungit ultima dată în iulie 2019
                  2
                și rămâne în vigoare până la 31 decembrie 2021. Comisia a pregătit o propunere de decizie a Consiliului de prelungire în continuare a ISA până în decembrie 2023. Procedura de adoptare a acestei propuneri este în curs de desfășurare.

               Este în interesul Uniunii să participe la un acord internațional privind zahărul, având în vedere importanța acestui sector pentru o serie de state membre și pentru economia sectorului zahărului din Uniune.

               2.2.Consiliul Internațional al Zahărului

               Consiliul Internațional al Zahărului (ISC - International Sugar Council) este organismul responsabil pentru îndeplinirea tuturor funcțiilor necesare pentru aplicarea dispozițiilor ISA. El adoptă norme și reglementări, inclusiv regulamentul de procedură al ISC și al comitetelor acestuia, precum și regulamentul financiar și statutul funcționarilor ISO. ISC adună și ține evidențele necesare și publică un raport anual și alte informații pe care le consideră adecvate.

               Membrii la ISA dețin în total 2 000 de voturi. Fiecare membru al ISA dispune de un anumit număr de voturi care este ajustat anual în funcție de criterii definite în prealabil în ISA. Toate deciziile Consiliului se iau prin consens, în principiu, cu excepția cazului în care se prevede altfel în ISA. În absența unui consens, deciziile se iau prin vot cu majoritate simplă, cu excepția cazului în care ISA prevede un vot special.

               2.3.Actul avut în vedere a fi adoptat de Consiliul Internațional al Zahărului

               În 2017, Comisia a fost autorizată de Consiliu
                  3
                să participe la negocieri cu celelalte părți la ISA, în cadrul ISC, în vederea modernizării ISA, în special în ceea ce privește discrepanțele dintre numărul de voturi și contribuțiile financiare ale membrilor ISO, pe de o parte, și poziția lor relativă pe piața mondială a zahărului, pe de altă parte. Autorizația respectivă a fost prelungită în 2019 și rămâne în vigoare până la 31 decembrie 2021
                  4
               .

               În cadrul celei de a 55-a sesiuni ale sale din 19 iulie 2019, ISC a decis să deschidă negocierile sub îndrumarea UNCTAD. Aceste negocieri au vizat o revizuire parțială a ISA, axată pe următoarele trei domenii: bugetul administrativ și contribuțiile membrilor în temeiul articolului 25; extinderea obiectivelor, studiilor, evaluărilor și activităților de cercetare, pentru a permite includerea altor produse legate de zahăr (în special bioetanol) în domeniul de aplicare al articolelor 1, 32, 33 și 34; precum și normele privind numirea directorului executiv în temeiul articolului 23.

               (a)Bugetul administrativ și contribuțiile membrilor în temeiul articolului 25

               Pe baza autorizației de negociere din partea Consiliului, Comisia a prezentat propuneri concrete de modificare a articolului 25, care reglementează adoptarea bugetului administrativ și contribuțiile membrilor. Prezenta propunere a fost declanșată de faptul că, în temeiul normelor actuale privind contribuțiile financiare la ISA, partea Uniunii din contribuția financiară a rămas practic neschimbată din 1992, deși piața mondială a zahărului și, în special, poziția relativă a Uniunii pe această piață s-a modificat în mod substanțial de atunci. Prin urmare, Uniunea și-a asumat în ultimii ani o parte disproporționat de mare din costurile bugetare
                  5
                și din responsabilitățile în cadrul ISO. Pentru a remedia situația, Comisia a inițiat negocieri privind o metodă de calcul revizuită și un mecanism mai eficace de actualizare a ajustării. Formula propusă ia în considerare în egală măsură indicatorii relevanți: producția, consumul, exporturile, importurile și factorul „capacitate de plată” și ține seama de schimbările structurale în timp, cu un mecanism anual de ajustare bazat pe medii mobile pe cinci ani. Pentru a alinia distribuția actuală a voturilor la realitățile actuale ale pieței mondiale a zahărului, a fost inclus un mecanism de tranziție, care limitează modificarea anuală a numărului de voturi la 15 % în primii cinci ani și la 20 % pentru restul perioadei de tranziție. Perioada de tranziție nu poate depăși zece ani. Comisia, în numele Uniunii și în conformitate cu autorizația de negociere acordată, a sprijinit modificarea articolului 25 din ISA rezultată în urma negocierilor.

               (b)Extinderea obiectivelor, studiilor, evaluărilor și activităților de cercetare pentru a permite includerea altor produse legate de zahăr în domeniul de aplicare al articolelor 1, 32, 33 și 34

               În cursul negocierilor pentru revizuirea parțială a ISA, alți membri ai ISA au propus modificări privind articolele 1 (obiective), 32 (informații și studii), 33 (evaluări ale pieței, consum și statistici) și 34 (cercetare și dezvoltare). Modificările propuse prin aceste amendamente implică:

               (1)includerea bioetanolului în obiectivele generale ale ISA (articolul 1, capitolul I).

               (2)o perspectivă mai largă în ceea ce privește „informațiile și studiile” (articolul 32, capitolul IX), „evaluările pieței, consumul și statisticile” (articolul 33, capitolul IX), „cercetarea și dezvoltarea” (articolul 34, capitolul X), în principal pentru a permite includerea altor produse legate de zahăr (în special bioetanol) în astfel de activități.

               Comisia, în numele UE și în conformitate cu autorizația de negociere acordată, a sprijinit aceste modificări, dat fiind că obiectivul general al ISA, astfel cum este descris la articolul 1 din ISA, nu se va modifica ca urmare a includerii bioetanolului.

               Modificările de la literele (a) și (b) de mai sus au fost discutate pe larg, iar ISC a ajuns la un consens cu privire la formularea lor finală în cadrul celei de a 57-a sesiuni ale sale, care a avut loc în noiembrie 2020.

               (c)Normele privind numirea directorului executiv în temeiul articolului 23

               În decembrie 2020, Brazilia a propus o modificare a articolului 23 din ISA în ceea ce privește normele de numire a directorului executiv. Principala modificare adusă de acest amendament este limitarea la maxim două a numărului de mandate pe care un director executiv le-ar putea deține. În prezent, nici capitolul IV din ISA, nici capitolul IX din normele administrative aferente nu conțin nicio mențiune cu privire la toate aceste aspecte. Deși a fost prezentată după termenul convenit, și anume 31 ianuarie 2020, UE a sprijinit includerea acestei modificări în cadrul actualei revizuiri parțiale a ISA, deoarece aceasta vizează îmbunătățirea activităților Organizației Internaționale a Zahărului și contribuie la obiectivul general al modernizării ISO. ISC a ajuns la un acord cu privire la formularea finală a acestei modificări, precum și cu privire la includerea sa în actuala revizuire parțială a ISA în cadrul celei de a 58-a sesiuni ale sale din iunie 2021.

               Toate modificările de mai sus, convenite în timpul negocierilor pentru revizuirea parțială a ISA, ar trebui adoptate în conformitate cu procedura prevăzută la articolul 44 din ISA pentru a intra în vigoare: „Consiliul poate recomanda membrilor, prin vot special, un amendament al prezentului acord. Consiliul poate să fixeze data de la care fiecare membru va notifica depozitarului că acceptă amendamentul. Amendamentul devine efectiv în termen de o sută de zile de la data primirii de către depozitar a notificărilor de acceptare din partea membrilor care dețin cel puțin două treimi din numărul total de voturi al tuturor membrilor în temeiul articolului 11 și în conformitate cu dispozițiile articolului 25 sau la o dată ulterioară, stabilită de Consiliu prin vot special. Consiliul poate acorda membrilor un termen pentru a comunica depozitarului că acceptă amendamentul; în cazul în care amendamentul nu intră în vigoare la data expirării termenului acordat, modificarea respectivă se consideră retrasă. Consiliul furnizează depozitarului informațiile necesare pentru a stabili dacă notificările de acceptare primite sunt suficiente pentru ca modificarea să intre în vigoare.”

               În temeiul articolului de mai sus, în cadrul următoarei sale sesiuni planificate pentru 26 noiembrie 2021, ISC:

               ·va recomanda membrilor să modifice ISA, fie prin consens, fie, în cazul în care nu s-a ajuns la un consens, prin vot special.

               ·va aproba calendarul de punere în aplicare a modificării, fie prin consens, fie, în cazul în care nu s-a ajuns la un consens, prin vot special. Secretariatul ISO a propus un calendar pentru punerea în aplicare a procedurii de modificare în temeiul articolului 44 și pentru intrarea în vigoare ulterioară a modificărilor la articolele ISA rezultate în urma negocierilor pentru revizuirea parțială a ISA. Calendarul propus a fost prezentat ISC în cadrul celei de a 58-a sesiuni ale sale din 18 iunie 2021. În timpul sesiunii, niciun deputat nu a ridicat obiecții cu privire la calendarul de punere în aplicare propus.

               Principalele etape ale calendarului de punere în aplicare propus menționat mai sus sunt:

               ·Membrii vor informa depozitarul în legătură cu notificarea acceptării modificărilor până la 30 iunie 2023. Acest termen este propus pentru a acorda suficient timp membrului respectiv să efectueze toate procedurile constituționale necesare pentru aprobarea modificării ISA.

               ·În cazul în care depozitarul a primit o notificare de acceptare din partea membrilor care dețin cel puțin două treimi din totalul voturilor, modificările intră în vigoare la 31 octombrie 2023. Aceasta înseamnă aproximativ 123 de zile de la data stabilită pentru primirea notificării de acceptare (și anume, 30 iunie 2023). Membrul care nu a trimis notificarea de acceptare până la această dată încetează să mai fie parte la ISA.

               ·În cazul în care apare situația de mai sus, membrii vor aproba distribuirea revizuită a voturilor, în conformitate cu noua formulă de calcul de la articolul 25 modificat din ISA, și contribuția financiară pentru 20245, în cadrul celei de a doua sesiuni a ISC pentru 2023, care urmează să aibă loc în ultima săptămână din noiembrie sau în prima săptămână din decembrie 2023.

               ·ISA modificat va intra în vigoare la 1 ianuarie 2024. Această dată coincide cu expirarea ultimei prelungiri ISA pentru perioada 1 ianuarie 2022 - 31 decembrie 2023 (care urmează să fie aprobată de ISC în cadrul sesiunii sale din 26 noiembrie 2021
                  6
               ).

               ·În cazul în care depozitarul a primit o notificare de acceptare din partea membrilor care dețin cel puțin două treimi din totalul voturilor până la 31 octombrie 2023, modificarea nu intră în vigoare și ISA din 1992 rămâne neschimbat.

               Calendarul de mai sus este în conformitate cu dispozițiile articolului 44 din ISA.

               3.Poziția care trebuie adoptată în numele Uniunii

               Scopul prezentei decizii este să solicite Consiliului autorizarea Comisiei de a vota, în numele Uniunii, în cadrul celei de a 59-a sesiuni a ISC care va avea loc la 26 noiembrie 2021, în favoarea recomandării membrilor ISO de a modifica ISA în conformitate cu rezultatul negocierilor pentru revizuirea sa parțială. Proiectul ISA modificat include modificări în legătură cu articolele 1, 25, 23, 32, 33 și 34 rezultate în urma negocierii pentru revizuirea parțială a ISA [pentru detalii, a se vedea literele (a), (b) și (c) de la punctul 2.3 de mai sus].

               Este în mod evident în interesul Uniunii să se întreprindă o reformă a ISO care să vizeze o mai bună aliniere a practicilor acestei organizații la cele pe care Uniunea le încurajează în alte organisme internaționale ale produselor de bază, precum și la evoluția pieței zahărului la nivel mondial după 1992. Această reformă ar duce la transparență atât în ceea ce privește responsabilitățile membrilor în materie de vot, cât și în ceea ce privește contribuțiile financiare ale acestora. Stabilirea unor norme clare privind numirea directorului executiv și limitarea numărului de mandate pe care acesta le poate îndeplini este în conformitate cu obiectivul Uniunii de modernizare a ISA, în timp ce includerea formală a etanolului în obiectivele și programul de lucru al ISO aliniază conținutul acestuia la practicile deja existente.

               Mai mult, scopul prezentei decizii este de a solicita Consiliului autorizarea Comisiei de a vota, în numele Uniunii, în cadrul celei de a 59-a sesiuni a ISC, care va avea loc la 26 noiembrie 2021, în favoarea unui calendar de punere în aplicare care să asigure faptul că diferitele etape legate de modificarea adusă ISA sunt descrise în mod clar și că intrarea în vigoare a modificării nu va avea loc mai târziu de 1 ianuarie 2024.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  7
               .

               4.1.2.Aplicarea la cazul în speță

               Actul avut în vedere de Consiliul Internațional al Zahărului va modifica ISA, care este un acord internațional obligatoriu pentru Uniune. Prin urmare, actul avut în vedere are efecte juridice.

               Actul avut în vedere nu completează și nu modifică cadrul instituțional al ISA.

               În consecință, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv pe cel impus de obiectivul sau de elementul principal sau predominant.

               4.2.2.Aplicarea la cazul în speță

               Obiectivul principal și conținutul actului avut în vedere se referă la politica comercială comună (comerțul cu produse agricole).

               Prin urmare, temeiul juridic material al deciziei propuse este articolul 207 din TFUE.

               4.3.Concluzie

               Temeiul juridic al deciziei propuse trebuie să fie articolul 207 din TFUE coroborat cu articolul 218 alineatul (9) din TFUE.

               5.Publicarea actului avut în vedere

               Deoarece va modifica ISA, este necesar ca actul Consiliului Internațional al Zahărului să fie publicat în Jurnalul Oficial al Uniunii Europene după adoptarea sa.

               2021/0286 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește modificarea Acordului internațional din 1992 privind zahărul

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Uniunea este parte la Acordul internațional din 1992 privind zahărul („ISA”), care a fost încheiat de Uniune prin Decizia 92/580/CEE a Consiliului
                  8
               1 și membru al Organizației Internaționale a Zahărului („ISO”).

               (2)În temeiul articolului 8 din ISA, Consiliul Internațional al Zahărului îndeplinește sau coordonează îndeplinirea tuturor funcțiilor necesare pentru aplicarea dispozițiilor ISA. În conformitate cu articolul 13 din ISA, toate deciziile Consiliului internațional al zahărului se iau prin consens, în principiu. În absența unui consens, deciziile se iau prin vot cu majoritate simplă, cu excepția cazului în care ISA prevede un vot special.

               (3)În conformitate cu articolul 25 din ISA, membrii ISO dețin în total 2 000 de voturi. Fiecare membru al ISO deține un anumit număr de voturi care este ajustat anual în funcție de criterii stabilite la articolul respectiv.

               (4)Cu toate acestea, distribuția voturilor între membrii ISO, care stabilește de asemenea contribuția financiară a membrilor la ISO, nu mai reflectă realitățile de pe piața mondială a zahărului.

               (5)În cadrul normelor ISA privind contribuțiile financiare la ISO, ponderea Uniunii a rămas aceeași din 1992, deși piața mondială a zahărului și, în special, poziția relativă a Uniunii pe această piață s-a modificat în mod substanțial de atunci. Prin urmare, Uniunea și-a asumat în ultimii ani o parte disproporționat de mare din costurile bugetare și responsabilitățile în cadrul ISO.

               (6)Prin Decizia (UE) 2017/2242 a Consiliului
                  9
               2, Comisia a fost autorizată de Consiliu să participe la negocieri cu celelalte părți la ISA, în cadrul Consiliul Internațional al Zahărului, în vederea modernizării ISA, în special în ceea ce privește discrepanțele dintre numărul voturilor și contribuțiile financiare ale membrilor ISO, pe de o parte, și poziția lor relativă pe piața mondială a zahărului, pe de altă parte. Autorizația respectivă a fost prelungită până la 31 decembrie 2021 prin Decizia (UE) 2019/2136 a Consiliului
                  10
               3.

               (7)Pe baza autorizației primite, Comisia a participat la negocieri cu țările membre ale ISO și a prezentat propuneri concrete de modificare a articolului 25 din ISA, care reglementează adoptarea bugetului administrativ și contribuțiile membrilor. Cu ocazia celei de a 55-a sesiune din 19 iulie 2019, Consiliul Internațional al Zahărului a decis să deschidă negocierile pentru o revizuire parțială a ISA înainte de următoarea sa reuniune din noiembrie 2019, sub coordonarea Conferinței Organizației Națiunilor Unite pentru Comerț și Dezvoltare (UNCTAD).

               (8)În urma solicitărilor mai multor membri ISO, Consiliul Internațional al Zahărului a decis că, pe lângă revizuirea articolului 25 din ISA, propusă de Uniune, alte domenii ale ISA vor face obiectul unor negocieri oficiale, în special obiectivele prevăzute la articolul 1 din ISA și prioritățile de lucru ale ISO în temeiul articolelor 32, 33 și 34 din ISA, precum și normele de numire a directorului executiv în temeiul articolului 23 din ISA. Formularea finală a modificărilor referitoare la articolele respective a fost convenită de Consiliul Internațional al Zahărului în cadrul celei de a 57-a sesiuni din noiembrie 2020 și în cadrul celei de a 58-a sesiuni din iunie 2021.

               (9)Orice modificări convenite în cadrul acestor negocieri vor fi adoptate în conformitate cu procedura prevăzută la articolul 44 din ISA. În conformitate cu articolul respectiv, Consiliul internațional al zahărului poate, prin vot special, să recomande membrilor ISO o modificare la ISA. În calitatea sa de membru al Consiliului Internațional al Zahărului, în conformitate cu articolul 7 din ISA, Uniunea este în măsură să participe la acest vot special care vizează lansarea procedurii de modificare a cadrului instituțional al ISA.

               (10)În conformitate cu calendarul de punere în aplicare a revizuirii parțiale a ISA, votul special prevăzut la articolul 44 din ISA, menit să recomande membrilor să modifice ISA, va avea loc în cadrul celei de a 59-a sesiuni a Consiliului Internațional al Zahărului, planificată pentru noiembrie 2021.

               (11)Prin urmare, se cuvine să se stabilească poziția care urmează să fie adoptată în numele Uniunii în cadrul celei de a 59-a sesiuni a Consiliului Internațional al Zahărului, deoarece modificarea ISA pentru a reflecta rezultatul negocierilor pentru revizuirea parțială a acestuia este în interesul Uniunii.

               (12)Mai mult, este oportun să se stabilească poziția care urmează să fie adoptată în numele Uniunii în cadrul celei de a 59-a sesiuni a Consiliului Internațional al Zahărului cu privire la calendarul de punere în aplicare a modificării aduse ISA menționate anterior, întrucât punerea în aplicare a modificării menționate anterior cel târziu la 1 ianuarie 2024 este în interesul Uniunii,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în ceea ce privește votul special care urmează să fie desfășurat în cadrul celei de a 59-a sesiuni a Consiliului Internațional al Zahărului din 26 noiembrie 2021 în temeiul articolului 44 din Acordul internațional din 1992 privind zahărul este stabilită în anexa la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                        FIȘĂ FINANCIARĂ

                        FinancSt/10/
                           PSH/hn/xxxxxx

                        6.22.2021.1

                        DATA: 12.7.2021

                        1.

                        RUBRICA BUGETARĂ:

                        14 20 03 06 Organizații și acorduri internaționale

                        CREDITE:

                        B2021 6 300 000 EUR

                        2.

                        TITLUL:

                        Propunere de decizie a Consiliului privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește modificarea Acordului internațional din 1992 privind zahărul

                        3.

                        TEMEIUL JURIDIC: Articolul 207 coroborat cu articolul 218 alineatul (9) din Tratatul privind funcționarea Uniunii Europene.

                        4.

                        OBIECTIVE:

                        Stabilirea poziției care urmează să fie adoptată în numele Uniunii în cadrul Consiliului Internațional al Zahărului („ISC”) în legătură cu votul special care urmează să se desfășoare în conformitate cu articolul 44 alineatul (1) din Acordul internațional privind zahărul („ISA”), cu scopul de a recomanda membrilor Organizației Internaționale a Zahărului („ISO”) să modifice ISA în conformitate cu rezultatul negocierilor pentru revizuirea sa parțială lansate în iulie 2019. Revizuirea se referă în principal la o metodă de calcul revizuită și la un mecanism mai eficace de actualizare a ajustării pentru a normaliza partea UE din costurile bugetare și responsabilitatea sa în cadrul ISO.

                        5.

                        IMPLICAȚII FINANCIARE

                        PERIOADĂ DE 12 LUNI

                           (milioane EUR)

                        EXERCIȚIUL FINANCIAR ÎN CURS

                        2021

                        (milioane EUR)

                        EXERCIȚIUL FINANCIAR URMĂTOR

                        2022

                        (milioane EUR)

                        5.0

                        CHELTUIELI

                        -
                              DIN BUGETUL UE
                           (RESTITUIRI/INTERVENȚII)

                        -
                              AUTORITĂȚI NAȚIONALE

                        -
                              ALTELE

                        5.1

                        VENITURI

                        -
                              RESURSE PROPRII ALE UE
                           (TAXE/TAXE VAMALE)

                        -
                              NAȚIONALE

                        2023              (milioane EUR)

                        5.0.1

                        CHELTUIELI ESTIMATE

                        5.1.1

                        VENITURI ESTIMATE

                        5.2

                        METODA DE CALCUL:

                        6.0

                        PROIECTUL POATE FI FINANȚAT DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?

                        DA

                        6.1

                        PROIECTUL POATE FI FINANȚAT PRIN TRANSFER ÎNTRE CAPITOLELE BUGETULUI ACTUAL?

                        -

                        6.2

                        VA FI NECESAR UN BUGET SUPLIMENTAR?

                        -

                        6.3

                        VOR TREBUI INCLUSE CREDITE ÎN BUGETELE VIITOARE?

                        DA

                        OBSERVAȚII:

                        Propunerea poate avea consecințe financiare începând cu 2024, dar acestea nu pot fi cuantificate în prezent. Partea Uniunii din contribuția financiară va varia în funcție de numărul final de voturi atribuite UE după încheierea acordului de modificare. Cel mai probabil, ponderea UE va scădea.

                     (1)

                        Decizia 92/580/CEE a Consiliului din 13.11.1992 (JO L 379 din 23.12.1992, p. 15).

                     (2)

                        Decizia 2019/1251 a Consiliului din 15 iulie 2019 privind poziția care urmează să fie adoptată, în numele Uniunii Europene, în cadrul Consiliului internațional al zahărului în ceea ce privește prelungirea Acordului internațional din 1992 privind zahărul (JO L 195, 23.7.2019, p. 18).

                     (3)

                        Decizia 2017/2242 a Consiliului din 30 noiembrie 2017 de autorizare a începerii negocierilor în vederea modificării Acordului internațional din 1992 privind zahărul (JO L 322, 7.12.2017, p. 29).

                     (4)

                        Decizia 2019/2136 a Consiliului din 5 decembrie 2019 de autorizare a începerii negocierilor în vederea modificării Acordului internațional din 1992 privind zahărul (JO L 324, 13.12.2019, p. 3).

                     (5)

                        Numărul de voturi stabilit în conformitate cu articolul 25, împreună cu suma pentru fiecare vot, sunt utilizate pentru a calcula contribuția financiară a fiecărui membru la bugetul anual al ISO.

                     (6)

                        Comisia a pregătit o propunere de decizie a Consiliului de prelungire în continuare a ISA până în decembrie 2023. Procedura de adoptare a acestei propuneri este în curs de desfășurare.

                     (7)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61 – 64.

                     (8)
                  1
                        Decizia 92/580/CEE a Consiliului din 13 noiembrie 1992 privind semnarea și încheierea Acordului internațional din 1992 privind zahărul (JO L 379, 23.12.1992, p. 15).

                     (9)
                  2
                        Decizia (UE) 2017/2242 a Consiliului din 30 noiembrie 2017 de autorizare a începerii negocierilor în vederea modificării Acordului internațional din 1992 privind zahărul (JO L 322, 7.12.2017, p. 29).

                     (10)
                  3
                        Decizia (UE) 2019/2136 a Consiliului din 5 decembrie 2019 de autorizare a începerii negocierilor în vederea modificării Acordului internațional din 1992 privind zahărul (JO L 324, 13.12.2019, p. 3).

    ---documentbreak---

               COMISIA EUROPEANĂ
            Bruxelles, 8.9.2021
            COM(2021) 537 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește modificarea Acordului internațional din 1992 privind zahărul
            {SWD(2021) 235 final}

               ANEXĂ

               Poziția care urmează să fie adoptată în numele Uniunii cu ocazia votului special din cadrul celei de a 59-a sesiuni a Consiliului Internațional al Zahărului (ISC) este aceea de a vota în favoarea:

               (a)recomandării adresate membrilor Organizației Internaționale a Zahărului de a modifica Acordul internațional privind zahărul pentru a reflecta modificările rezultate în urma negocierilor pentru revizuirea parțială a acestuia în ceea ce privește articolele 1, 23, 25, 32, 33 și 34 din ISA;

               (b)aprobării calendarului, astfel cum s-a convenit în cadrul celei de a 58-a sesiuni a Consiliului Internațional al Zahărului din iunie 2021, de stabilire a termenelor pentru diferitele etape ale procedurii prevăzute la articolul 44 din ISA;

               (c)punerii în aplicare a modificării menționate la litera (a) în conformitate cu calendarul menționat la litera (b), asigurându-se că modificarea intră în vigoare cel târziu la 1 ianuarie 2024.

               Adaptările tehnice ale altor documente ale ISC pot fi acceptate de reprezentanții Uniunii în cadrul ISC fără a fi necesară o altă decizie a Consiliului de stabilire a poziției care urmează să fie adoptată în numele Uniunii, în cazul în care acestea rezultă din modificările menționate la primul alineat litera (a).